
KOLOSA LABORO 



Ilustrita enciklopedio de hejmaj mamuloj red. Nikolao Gudskov 

recenzas Tatjana Auderskaja, biologo [Rusio] 



La Moskva eldonejo “Impeto” eldonis novan eron en la serio “Familia 
biblioteko” Tio estas “Ilustrita enciklopedio de hejmaj mamuloj”; Moskvo: 
Impeto, 2008, 240 paĝoj, ISBN 978-5-7161-091-3. 

Kompilis tiun libron Nikolao Gudskov, kiu estas biologo laŭ profesia klero. 
Jen altnivele verkita scienc-populara libro, liveranta perfekte aŭtentajn sciojn 
pri ĉ. 50 specioj de diversaj mamuloj, de katoj ĝis kojpoj, de pinglomusoj ĝis 
elefantoj. 

Por ĉiu besto estas priskribita la historio de ĝiaj genro kaj specio, ekstera 
aspekto (kun precizaj korpodimensioj), skizo de la karakteriza por la besto 
konduto, rekomendoj pri konvenaj kondiĉoj de hejma tenado: kaĝo, manĝaĵo, 
temperatura kaj luma reĝimoj, bredado ktp. Priskribon de ĉiu specio 
akompanas bildeto, kiu montras la prezentatan beston en ĝia natura medio. 
Krome, la plej ampleksaj ĉapitroj, tiuj pri katoj kaj hundoj, estas liveritaj kun 
enhavoriĉaj rakontoj kun scivolindaj faktoj kaj bildoj, kiuj temas pri historio, 
sensoj, konduto, reproduktiĝo ktp, kaj ankaŭ utilaj informoj pri dresado, 
tenado de idoj kaj plenkreskaj bestoj, kaj eĉ informo pri internaciaj bredistaj 
asocioj. Kaj foj-foje, kiel piednotoj, aperas spritaj kaj trafaj rimarkoj de la 
aŭtoro pri tiu aŭ alia temo. 

Do, la libron oni povas legi ne nur kiel informilon, sed simple kiel interesan 
legaĵon, inicantan onin al la mirinda mondo de vivaj estaĵoj. Ja ĝuste tia devas 
esti bona scienc-populara libro: interesveka, kaŭzanta pli profundan kom- 
prenon kaj eĉ amon al sia objekto. Ne lastas ankaŭ la lingvaĵo: ĝi devas esti 
simpla kaj klara. Nu, la aŭtoro certe plenumas tiun kondiĉon; sed gravas, ke en 
la libro per tiu facila lingvaĵo estas donata pure scienca informo. En la prefaco 
la aŭtoro klarigas sian elekton de specialaj terminoj, kio en si mem estas sufiĉe 
malfacila kaj komplika afero, konsiderante nian ne tre evoluintan zoologian 
nomenklaturon. Ofte la bezonata vorto eĉ tute ne ekzistas, kaj tiam la aŭtoro 
mem devas inventi kaj proponi ĝin. Ni supozas, ke la pridiskutata libro 
alportos sian kontribuon ankaŭ al tiu pure scienca branĉo de speciala nomen- 
klaturo. 

Sed se paroli pri laikoj, simplaj posedantoj de diversaj hejmaj bestoj, por 
kiuj estas destinita tiu ĉi libro, same kiel aliaj libroj de la serio “familia 
biblioteko”, do por ili utilos, krom specifaj donitaĵoj, ankaŭ ĝeneralaj ĉapitroj: 
“Kiaj mamuloj loĝas en hejmoj kaj kiel elekti hejman dorlotbeston”, “Zorgado 
pri hejmaj mamuloj”, "Transportado", "Zoohigieno", "Nutraĵo", "Koprofagio", 

"Malsanoj kaj kuraco" ktp. Kolosa laboro estis farita por trovi tiujn dise lokitajn 
informojn kaj krei el ili klaran kaj koncizan tekston. Pro tio la libro povas servi 
al ajna bestposedanto, kiu trovos en ĝi amason da utila informo. 

En la fino de la libro troviĝas “Kvinlingva [sed fakte 6-lingva!] listo de 
bestnomoj kaj taksonomiaj unuoj” en la lingvoj esperanto, latina (scienca), 
angla, franca, germana kaj rusa. Tiu indekso faras la libron facile uzebla por 
ajnalingvano, ĉu profesia biologo, ĉu simple bestamanto. 

Sur la lastaj paĝoj troviĝas Tabelo de karakterizaj trajtoj de la priskribitaj 
specioj, kiu enhavas, i.a. , kariotipon, dentan formulon, longecon de la korpo 
kaj de la vosto, vivodaŭron, averaĝan kvanton da idoj kaj gravedperiodon. Tiuj 
donitaĵoj estas dismetitaj en pluraj sciencaj fontoj, kaj kunigi ilin kaj ordigi en 
klara komprenebla tabelo ankaŭ estas merito de la aŭtoro. 

Kaj fine — pri la aspekto de la libro. Ĝi estas eldonita en 2008 de la Moskva 
eldonejo “Impeto” en la serio “familia biblioteko”. Eldonado de tiu serio 
komenciĝis en 2007 per Ilustrita enciklopedio de akvariaj fiŝoj. Ambaŭ libroj 
estis eldonitaj tre zorgeme, sen eraroj (kio tre maloftas!), sur bona blanka 
papero, kun multaj nigra-blankaj bildetoj ene kaj koloraj sur duonmola kovrilo. 
La libroj aspektas alloge kaj indas librobretojn de ĉiuj leg- kaj best-amantoj. 



Josefo sin gloras pro aĉeto de super-komputilo, kiu kapablas ekzakte respondi 
pri ĉio, pri iu ajn demando. Do, diras li al sia amiko Viktor: “Provu demandi 
ĝin pri io, pri io ajn”. La amiko sin lokas ĉe Y klavaro kaj fingrumas la jenon: 
“Kie estas ĉimomente mia patro?” Tuj la komputilo reagas per ekrana res- 
pondo: ”Li estas fiŝkaptanta ĉe Lago Eyre.” Viktor sin turnas al la amiko dir- 
ante: “Oni trompis vin! Mia patro mortis antaŭ 5 jaroj!!!” Tute ĉagrenita Josefo 
balbutas: “Ne eblas eraro ... ĝi estas garantiita...!” kaj aldonas: “Eble, tekstigu 
la demandon alimaniere .. .”. Tiam la amiko tajpas: “Kie estas ĉimomente la 
edzo de mia patrino?” Tujtuje la komputilo respondas: “La edzo de via patrino 
mortis antaŭ 5 jaroj. Sed via patro estas fiŝkaptanta ĉe Lago Eyre!!” 





liMPlf lŭi 

deViglo [Italio] 

INSULO DE LA ROZOJ, SENDEPENDA 
RESPUBLIKO ESPERANTISTA 

de Viglo [Italio] 

Revolucia historio daŭrinta nur 55 tagojn, malmulte konata: granda 
neplenumita ideo, eĉ nun ravantapro siaj strangaj kaj misteraj rilatoj. 

La 1-an de majo 1968. 

En Adriatiko, antaŭstrande de la urbo 
Rimini, tuj ekstere de la teritoria mar- 
limo, la bolonja inĝeniero Georgo Rosa 
proklamas la sen- 
dependecon de mikro- 
nacio sur la fera plat- 
formo, kiun li mem 
projektis kaj konstruis. 

Tiel naskiĝas la “Res- 
publiko de la Insulo de 
la Rozoj” laŭ la nomo 
en esperanto, oficiala 
lingvo de la ĵusnaskita ŝtato, kaj li eĉ nomumas a ambasadoro”-n, inĝeniero 
Rudy Wolfang Neumann, germana entreprenisto. 

Tujtuje la mikronacio fariĝas afero nacia kaj internacia, estigante kaj egajn 
timojn kaj esperojn, revojn. Politikuloj samkiel aŭtoritatoj ektimas pro estiĝo 
de nova internacia “ŝtato” kelkakilometre antaŭ la itala marbordo. Ekstaras 
enketoj, prezentiĝas parlamentaj demandoj: iu vidas malantaŭ la Insulo de la 
Rozoj la ombron de fremda nacio — memoru la daŭran etoson de la Malvarma 
Milito; aliuloj ektimas starigon de kazino, kun hazardludoj kaj logistinoj, 
atenco al moralo: fakte dum la jaro 1968 okazis en okcidenta Eŭropo sociaj 
tumultoj, precipe studentaj. 

Aliflanke la turismaj entreprenistoj, samkiel la administrantoj de 
la urbo Rimini, favore taksas la “Insulo”-n, fariĝintan neantaŭ- 
i videbla turisma allogaĵo: la somergastoj viciĝas por akiri lokon sur 
j boatoj kiuj ĉirkaŭnavigas la platformon, kaj preskaŭ freneze aĉetas 
j la poŝtmarkojn de la nova ŝtato, kiel originalan ferian memorig- 
ilon. 

Eĉ UEA entuziasme aplaŭdas la iniciaton, ĉar la nova ŝtato 
adoptis, kiel oficialan, la lingvon internacian. Krome la “Insulo” fariĝas somera 

novaĵo por presagentejoj, ĵurnaloj, revuoj kun raportaĵoj, enketoj, intervjuoj kaj 
fotoj de belegaj junulinoj bikine senvestaj. 

Post 55 tagoj de la sendependa proklamo, la itala Ŝtato decidas firman 
intervenon. La insulo embargiĝas, kun sekva militista okupado. Poste sur la 
platformon elŝipiĝas mararmeaj eksplodistoj: persone mi konatiĝis kun 
“karabenisto al , kiu dum ses monatoj estis inter la okupantoj de la platformo. 

La 25-an defebruaro 1969 la maro englutas la insulon. 

De tempo al tempo tiu evento de la “Insulo de la Rozoj a unuarangiĝas. 
Bando de romanjaj muzikistoj inspiriĝis per la historio de la platformo por 
a hip-hop”-a peco, kiu gajnis en festivalo. 

Somere en 2008 Vankuvera Muzeo en Kanado starigas instalaĵon festantan 
la eventon, ankaŭ rilate la insulon “Utopia” de la filozofo Thomas More 2 . Pri la 
historio publikiĝis eĉ bildstria albumo. La pasintan 1-an de julio, en Rimini 
okazis premiero de la kulturfilmo “Insulo de la Rozoj — La libero timigas”, 
rezulto de unujara esplorlaboro kaj 40 horoj de filmado. 

Sed la “Insulo de la Rozoj” ne estas la ununura mikronacio en la mondo. En 
la Norda Maro staras “Princolando de Sealand”, same sur platformo, unu el la 
pluraj konstruitaj dum la 2-a Mondmilito cele al defendo kontraŭ aviadilaj kaj 
misilaj (la famaj V2) atakoj al Londono. Tiu ĉi princolando ne pereis kaj eĉ 
nuntempe bone funkcias kiel turisma loko. Pliajn informojn donas la retejo: 
http://www.sealandgov.org/history.html . 

Do, la ideo de inĝeniero Georgo Rosa ne estis tro ekstravaganca: ĝi nur 
anticipis la nuntempe surmarajn konstruadojn de hotelo en Dubai kaj de 
japana flughaveno. Kaj nun, pli ol okdekjarulo, li prave povas orgojli eĉ se, 
pripense la tutan historion, amara rideto aperas sur lia vizaĝo. 




Flago de Insulo de la Rozoj 



1 ”Karabenistoj”, militista fako starigita en 1814 fare de reĝo Viktoro Emanuelo la 1-a el la 
domo Savoja. Ekde 1861 ĝi partoprenas en la itala armeo kaj nuntempe funkcias kiel civila, 
militara kaj juĝa polico, flanke de tiu de la ŝtato. 



2 Ofthe Best State ofa Republic, and ofthe New Island Utopia , verko de Thomas More, 1516. 




IHIiM 1J 

de Viglo [Italio] 

(Solvoj surpaĝo 25) 

Aĝo de Manuelo 

Hodiaŭ Manuelo havas trioble la aĝon de sia frato Danielo. Post tri jaroj li nur 
havos duoble la aĝon de Danielo. Post kiom da jaroj Danielo havos la aĝon, 
kiun Manuelo nun havas? 



CERBOTIKLILO 
Trovu ciferojn 

5638275 \ 

4 
2 

8739254 
2526348 \ 

5 

Laŭ la supraj 3 elzemploj kaj determinonta logika kriterio, trovu la nombrojn, 
kiuj devas anstataŭi la demando-signojn: 

? — > 64 

4937261 / 

6224482 \ 

2 — > ? 



DUSENCAĴO 

Trovu vorton, kiu havas du malsamajn signifojn. 
Interkrampe: la liternombro 
Fortega naneto !! ( 2 ) 

Ne nur harmoniigas 
sonoraĉan aron, 
sed krome difinas 
paroladeron. 





lllTilli 11 lA Pl,liAl,Ti 

de Donald Broadribb 

Gutenberg 

Johannes Gensfleisch zur Laden zum Gutenberg (ĉ. 1398 - Februaro 1468) 
naskiĝis en Mainz. Pri lia frua vivo ni scias nenion. Sed laŭ letero lia en la jaro 
1437, ŝajnas ke li profesiis kiel or-juvelisto. Ĉirkaŭ la jaro 1438 li provis 
presadon per lignaj presliteroj. En 1449 aŭ 1450 li 
partneriĝis kun Johannes Fust, oraĵisto, kiu prutedonis 
monon por konstrui presaparaton. Peter Schoffer, profesia 
skribisto el Parizo, asistis Gutenbergon. Gutenberg presis 
kelkajn verkojn, inkluzive de miloj da indulgencfolioj por la 
katolika eklezio en 1454-1455. Samtempe, pruntepreninte 
pli da mono, li komencis komposti la latinan tekston de la 
Biblio. Li presis proksimume 180 ekzemplerojn. El ili, 48 
ankoraŭ ekzistas — kelkaj estas kompletaj, aliaj ne. 
Gutenberg baldaŭ decidis ke basreliefe ĉizitaj lignaj literoj ne adekvatas por sia 
projekto, do li pretigis metalajn literojn, uzante molmetalajn matricojn en 
kiujn li verŝis fanditan metalon. 

La plano de Gutenberg estis presi 
libron kiu kiel eble plej ekzakte similis al 
la manskribitaj manuskriptoj ĝis tiam 
uzataj. Tiucele li faris plurajn muldilojn 
de diversaj literoj, por ke la presitaj 
formoj de litero ne aspektu identaj. 

Inkluzive de interpunkciaj signoj, kaj 
specialaj signoj kutimaj en la ĝistiama 
manuskripta tradicio, do, necesis ke li 
produktu pli ol tricent signojn por sia 
kompostado. Ĉi-dekstre vi vidas (en 
malgrandigita formo) la unuajn liniojn 
de la unua paĝo de la biblia teksto de li 
presita. 1 La literoj aspektas strangaj. Ili 
diras Ifttrijlit libtr brtfirij qut nrn gttttfirn — “Incipit liber bresith quo nos 
genesim”, pli-malpli “Komenco de la libro bresith kiun ni [nomas] Genezo” 
[Breŝit estas la hebrea nomo de la libro Genezo.] La dua linio de la teksto estas 
la unuaj vortoj de la latina bibliversio. La presita teksto estas permane korektita 
kelkloke. 



t ■ 

IfrtrugKt £:itr Imfidj jrtiifiiir 
tais cdu bnm* 
rr tuGiflfn- Itrta iiticm oar ritrtHJd n 
itLituflj tt tEtiEtaFtcar fp j? ciaĉ abriTi ■ 
ttfpshfi EfntjLifŭiĵi 
Itu jhutlflFftfe iŭ f Cif f . fx i]it li 
laiB Cumu tlTrrfciiii h DiLiiritlutf 
ii fcifti m pmŭ ĉiiiLtvu Eu lqh Qi ŭ\v± 
tinŭm CEtjflau, f r ĥ tirfpi rt 

ffauamati tn nrtftiP atiuajp^u 



Foto de origina eldono konservata en muzeo de Universitato de Texas. La teksto kompostita 
kaj presita de Gutenberg enhavis erarojn permane korektendajn. . . 

Kiel Gutenberg sukcesis presi la unuan linion per ruĝa koloro? Li tion ne 
faris. Li lasis blankan spacon tiuloke kaj koloristo permane skribis ruĝe la 
literojn, laŭ mendo de aĉetanto, kiel ankaŭ ruĝajn kaj bluajn dekoracietojn de 
diversaj literoj. 

Laŭ la manuskripta tradicio, tutaj paĝoj estis arte beligitaj, ankoraŭ laŭ 
speciala mendo de la aĉetanto. Jen la kompleta unua paĝo de Genezo en unu el 
la presitaj ekzempleroj (tiu nun posedata de Universitato de Texas): 






| nfcfl 

i Jnnpu IiLtt teni rb n irffiK* 

j fUiTinnpig mvu ftusndu 

i r CimjlLl. iŭTJ jLlllfil. ttŭt I ILŬOI £ lI 

i Usifiifl![t inicint fr,i i fnji ĥdt atifr 
ĵirJpc ŭr frniji:[IU[iinnhl>).fciEitip 
1 CFiiLi. ihŭi Lue.ftfiiJii rJnr.fr iiibit 
7 isiic LiLminr tftrt lnn ah bcuiEtEucf 

jl i[ lndbnGĴ^pLtJ a LLl;tq: l ii delii tilm--t 

fMm lH r 

] mJJcEm OEbl □. Efuŭ.|l Jr 

ft-niLiiiitnitii iti i u l □ m btm 

GE ilfliui 0 «ib uqULD.fr fan iru? fri- 
j minnrtSCikOcuiCltT JifJJBiHrtSmr 
'TuliE.muiiiiEiGiŭ .iLiIimli ^ tcJLLt rii|] 
l kanunntiiB Fnrbl I .TJntjiunri ; 

] ĥmikLniEiitŭ rdŭfrM i urijj: 

nu JutD m Emiiii 1 Ŭftiin «eld tru o. 

fniŭjn^Hcr sp HUV fid) nbl fmm 

| lŭi:.i ui.lŭ fc J' |J .Lrt.lt ilLlti H ftfitiki Ĉ 

ir-j. £ u o-ruuri ijtiLŭ L mDa>mi icifii m : 
toLiciLter.mo Licfnv «iqiuu JUpflLŭ m r 
lm iiii.iL.fi -mbLt bnuL q« iffit tjamLcf 
mrfimninft irmi brtiĥiuiiiilHiLiSt 
:"inei“.K - fnirtf! \ litĵtiŭ iiĴiniEii Fjnrt. 
fruLti iiirhi pLHD rinumfbiiimiLi 
fniutip frr ĥijj tmĵ.ft frifiŭi itii.ii 
UTgrnlHCTHbllUrtiJrtmfl iljn:nrr 
Ĵpiii luaapiu&MbcrLiŭŭiELTnm 
friuEt i hilif i ULiŭqd nTftiLmĤ ririiii 
JltKir fuŭ. fr ulŭlI inif) rp rfCn tauŭ? 
Jtfflitŭ LffradTipr ri ni Jimttift ipilihl 
frttt lUĥ rruvi. fiuiiG limiifiLiHi j 

iii bonuiiarttr ttnnferSt bsm jc 

iindmiTj fitii iu li p .i i qi.i tr uira i 
•Lfiim n-ur kiniir m fiijc.iuuitH ah tr 
131 jmsnĉt trnĵ , fr tdflŭ i ttJ. fratq: 
ijniŭ uuŭ UbLlijuu i >. i l'i Ltl i u '. Ii L i l i f . s Lt 

3iL_inivi iic iltUrt bio^Luuiia uuu- 



mpTtf LH5itifttTŭ.LLvp jnriuc rJLb tn 
frfl JillUfiŬ plj iiTl.iiTfrn.it fu|i ttrtljtc: 



Jcffrirt ijir ile imib^ fliuie^nc imf 
jIi rturHrJŭ.I mrbif BS? ff slietLaLiĴ? 
rt fnrbŭ ĉ iiifun uuinrdnp3 miiictiiP. 

■viMtirltfiŭ rt * fifflfni n 1 r.TiT|i K ri'|Tti 1 i:- 

jLirmr Dnimiip i UDLiiHfE Cu prr rctta- 
fub frrtiunuitn d:. Cffiunin,: im c ntt 
OtJlIŬ A D niili JĴJUL ui JUirt .itq: 

nftfilMt qir^pCHirtflE iiqiir f&TJir 1 " 

ruJB;l ŬLlHUt UIĴLlLUjL fril LIL ŬlŬ. 

fr qiin rnuj. q' sflit toral^lsuittiHr® 

fĜŭ DirtuO. fLifriir i iliIji pfrriLmiul-i 
cŭiEnt jquiio iLKirt&Ldrin: iiiikplt 
imf fuĵj nrcn . frfiiibl i ajiCtie i mmV 
tHklfUKAilŬ nilrUF It&Jfl.JpTO 

□lllJt ttlLJ iLlhlUl ULLfiEIUtTUl p.ii Tll u'- 1 
miLiĉLiM i npnl lŭ-i frffr jb InTt-fcli ili 
fSiDtua fiiiĴB. f ariŭ ji i iiaLfr frur a a 
IjUi.lti ĉirn m rt.i ipEn rn. ruiiŭMunijLi 
tJ 4 CSiuLll Lt,i h It Httf rp.iCnr fil 15. Ŭr 
uiŭtt Bnu) rr [fttrMiuVrt iiir.fiici n 
lilii ŭ biŭfnn Lib nMoint i Ĵibr.iŭi nr 
HoPLir t Hidjf priubj in Jiifl-ir up.Ii 

hlibl nti i LttŭiM unnfrts; jmtrnfirrt n 1 
Lt|l D.1 1 IjiĴlltŬLILT.lL Itrn.l. f[ rtCJJIĈ 
jfuij LlPtnJ ilb 1 'ilLiLfTlTlf 1 i|l ItlLlLIUf 
frkTiLŬ 1 ĴLkpLlf n U m.LILI r [ 1 1 ll ■ L'i 1 1 L 

ŭulŭifaijtiVi numttcpj.fŭitbmĵ 
Jp tlLiT) ĵ)Aio4.in.f nfrifl | luLnplu.i 
HiEiit i npmt taBii-cr IbtJtt nfŭt tni n 
miui pifritfi ui Jrto-rt m\ jnlrbi nb: 
rtuiuuiriĴB .1 iei iuŭnb> qu i ugUitIeie 
Tup mui T r mm L ' &C. fm mi i*tln r 

DlUlLt Jltrij.I jBtrtlttf fruOll Jup tlĴCTŬ- 
snroiŭfnSiqii,mut buniLfrtiuriprtE 
CjHRLtf fmiEii mhn rittrutslnu i tLuJ 
1 TULIiIee- a |[ iILlCltii itm : ŭ iiuhu dIlich 
et(i i miiiffifiH q ipoiiĉrtir m mrn^ l 

iliub> rft JlitmJ uiura-iLT b JbEĴr Jb 

prfiniDLi. fr fiiibl rit iM.tliDcnr bue 

EIUldiL quC fertJt-l CIĴL ISŭL-dt bpEl J. 



B. 

La kadro ne estis presebla, do devis esti aldonita permane, kaj kolorita. Tial 
neniuj du ekzempleroj de la eldonaĵo estis tute samaspektaj. Same rilate al 
multaj koloritaj literoj, kiujn oni devis permane kolori. La dekoracio estis tre 
bele farita. Jen alia ekzemplo, ĉi tiu estis farita en Anglio. 




Kiel rektigi la dekstran marĝenon de presaĵo? La sistemo uzita daŭris ĝis la 
mezo de la dudeka jarcento: oni faris pseŭdoliterojn, t.e. nudajn stangojn sur 
kies finaĵo estis neniu signo, kaj metis ilin laŭbezone inter vortojn: 




La larĝo de la sensignaj stangoj variis, tiel ke eblis enmeti ĝuste sufiĉe da ili por 
movi la literaron preskaŭ precize al la dekstra marĝeno. 

Pro la granda nombro da literoj bezonaj por unu paĝo, Gutenberg 
kompostis unu paĝon, kaj ŝmirinte inkon sur la metalajn literojn li premis 
paperfolion sur ĝin, kaj faris tion per ĉ.200 paperfolioj. Post tio, li elprenis la 
individuajn literojn kaj remetis ilin laŭ alfabeta ordo en lignan keston. Farinte 
tion, li komencis komposti la duan paĝon, kaj ripetis tiun procedon ĝis la tuta 
libro estis presita (=unu ĝis du jaroj da laboro). 

Ĉu ankaŭ bindita? Neniel. La aĉetinto devis mem bindigi sian ekzempleron, 
kutime en du aŭ tri volumoj. 



Post Gutenberg 

Strange estas ke post la tempo de Gutenberg, neniu grava progreso en la 
presarto okazis dum pli ol kvar jarcentoj. La desegno de la literoj pliklariĝis, la 
asististo de Gutenberg, Peter Schoffer, mem desegnis kaj uzigis novajn metalajn 
tipojn, kaj de tiam plurmil variantoj de la presalfabeto prepariĝis. Ankoraŭ 
neniu komputila tiparo kun ĉiuj ĉ.300 variantaj literformoj uzitaj de Gutenberg 
estas farita, kvankam pluraj ekspertoj malrapide klopodas krei tian. 

Oni strebis fari kompostmaŝinon multfoje dum la jarcentoj post Gutenberg, 

sed neniu sukcesa tia maŝino estis inventita, ĝis Ottmar Mergenthaler en 1886 
sukcesis fabriki linotipan maŝinon, kiu estis unue uzita por presi New York 
Times en tiu jaro. Tiu maŝino havis klavaron similan al tiu poste uzita por 
tajpiloj. En la giganta maŝino estis muldiloj por la literoj de la alfabeto, plus 
interpunkciaj signoj. Kiam la uzanto premis klavon, la maŝino verŝis fanditan 
metalon en la muldilon, kaj kiam la uzanto premis ĉiujn klavojn por unu linio 
da teksto, la maŝino produktis solidan metalan blokon. Tiu bloko eniris 
tenilon, kiu firme tenis ĝin kaj sekvajn literojn. 




La linotipa maŝino (1886) 



En 1896 Tolbert Lanston enkondukis monotipan maŝinon: 




La monotipa maŝino 1896 

Kvankam la linotipilo multe populariĝis, ĝi havis gravan malavantaĝon: por 
korekti eraron en la teksto de linio, necesis elpreni tutan metalan linion kaj ĝin 
rekomposti. La monotipilo faris unuopajn literojn, do korektoj pli facilis, sed la 
kunmeto de la literoj por formi paĝon da teksto estis multe pli laborpostula. 
Tial, linotipoj estis multe preferataj por komposti ĵurnalojn kaj nealtkvalitan 
paĝaron por libropresado. 

Farinte kompostitan paĝaron, necesas presi tiun tekston. La sistemo uzita 
de Gutenberg estis tre malrapida, kaj facilis ruini presatan paperfolion, per eta 
moviĝo de la papero dum oni premis ĝin sur la metalan literaron, aŭ dum oni 
deprenis ĝin. 

En postaj jaroj oni faris diversajn tenilojn por eviti gliton de la paperfolioj, 
tamen la problemo presi kolorojn restis nesolvita. Por presi nigra-blankan 
bildon solvo estis relative facila. Oni gravuris la bildon sur metala plako kaj 
uzis tion anstataŭ literaron por la presado. Sur malbonkvalita papero, kia estas 
uzata por ĵurnaloj, la bildoj nebele aspektis. Do por bonklasaj magazinoj oni 
uzis pli altkvalitan paperon, kio kompreneble multe pligrandigis la koston. 
Kiam oni presis bonkvalitajn librojn, oni presis la bildojn sur bonkvalita 
papero kaj engluis la bildopaĝojn kiam oni bindis la libro-ekzemplerojn. 

Kelkaj tre talentaj artistoj lernis literumi simile al la aspekto de literoj en 
spegulo, kaj gravuris kaj bildojn kaj vortojn sur metala plako, por povi uzi kaj 
vortojn kaj bildojn sur sama paĝo. Unu eksperta kaj talentega artisto tia estis 
William Blake (1757-1827), kiu tiel presis mem siajn verkojn kaj post la 
presado zorge koloris la bildojn permane. Li presis siajn librojn laŭmende, t.e., 
kiam oni mendis ekzempleron, ricevinte la mendon li presis tiun ekzempleron, 
koloris la bildojn, kaj sendis la libron al la mendinto. 

Por amase presi kolorajn bildojn necesis fari gravuritajn lignajn aŭ metalajn 
blokojn, kaj kvarfoje presi ĉiun paperfolion, ĉiufoje por aparta koloro (blua, 
ruĝa, flava, nigra). La rezultoj estis ne tre bonaj, sed zorge farite ili estis 
akepteblaj. Tamen tute precize loki la folion ĉiufoje estis malfacile, kaj necesis 
detrui grandan procenton de la fuŝitaj folioj. 

Ankoraŭ nun ne eblas presi bildon kolore identan kun la originala pentrita 
bildo, kvankam akcepteble proksimume-koloraj reproduktoj eblas. 

Sur la sekva paĝo estas reprodukto de unu el la gravuritaj kaj mankoloritaj 
paĝoj presitaj de William Blake. 

Portreto de 
William Blake 

MIA A1TI9T0 



Julian Beever 



Julian Beever estas brito, kiu konigis sin kiel lertegan pavimartiston. Per kreto 
li faras okultrompajn bildiluziojn ne nur en Eŭropo, sed ankaŭ en la Amerikoj, 
Aŭstralio kaj Nov-Zelando. Post prezento de nur malgranda nombro el liaj 
centoj da pavimbildoj, ni montros kelkajn fotojn de lia preparo de la bildoj. 

La pretigo de la ĉisupra bildo: 

La pretigo de tiaj pavimbildoj estas longedaŭra. Julian Beever komencas per 
simpla kreta skizo, kiun li ellaboras por indiki precize kion li celas: 

Diablo kaj Sankta Savao 

Fabelo por dramludo 

Serba popola fabelo. Adaptita de Jadranka Miric [Serbio} 

Sur scenejo videblas Sankta Savao piediranta monton. Liadirekten iras 
Diablo. ĵus vidinte la sanktulon Diablo ektimis, provis sin kaŝi, sed malsukcese. 
Do, ili renkontiĝis survoje. 

Sankta Savao diras: w Dio helpu al vi!” 

Diablo malice respondis: “Ĉu vi zorgas pri tio?” 

Sanktulo: cc Kiel vi fartas?” 

Diablo respondas kolere: cc Ĉu vi vere zorgas pri tio?” 

Sanktulo pace demandas lin: “Kien vi iras?” 

Diablo daŭre kolere respondas: cc Nek pri tio vi estu zorgema!” 

Sanktulo diras: cc Kion vi faras?” — per milda voĉo provis li senkolerigi 
Diablon. 

Diablo, ĉifoje iom suspekte, diras: cc Eble, se mi havus ion da kamparo mi 
okupiĝus pri legomkulturado.” 

Tiam Sanktulo proponas al Diablo: cc Bone, vi elektu min kiel kompanon. Ni 
kunlaboros. Ni interkonsentos kion ni semos, kion kulturos, kion ni rikoltos .” 
Diablo denove kolere respondas: cc Ho, estas klare ke vi min malestimas. Mi 
volas ke ni subskribu kontrakton inter ni.” 

Sanktulo kapjesas kaj ili eksubskribas la kontrakton. 

Sanktulo saĝe proponas: cc Unue, ni semos cepojn! Kiam la cepoj elkreskos 
kion vi elektos: tion kio kreskas subtere, aŭ super la tero?” 

Diablo diras gaje, frotante siajn manojn: “Kompreneble tion kio kreskas 
super la tero, belegajn verdaĵojn.” 

Sanktulo diras senriproĉe: “Bone, vi mem elektis. Poste nek serĉu de mi 
pardonon, nek mi volas aŭdi plendadon! Vi scias ke post semado devas pasi 
kelkaj monatoj por rikolti kion ni semis .” 

Diablo kolere respondas: cc Mi diris kion mi elektos, sed mi suspektas, 
verdire, ke vi min trompis. Ja, belegaj verdaĵoj velkos. Restos cepo subtere, ĉu 
ne? 

Sanktulo ridete respondas: cc Jes, sed vi pripensu pli bone antaŭ ol respondi!” 
Diablo turniĝas ĉirkaŭe atendante novan proponon: cc Ĉu vi konsentas ke ni 
semu brasikojn? Vi scias kiom belegaj kaj grandaj estos kapobrasikoj!” 

Sanktulo jesas perkape, dirante: cc Mi elektos ilin, do tion kreskantan super 
la tero.” 

Diablo malice ridas: cc Nu, kion mi faru kun verdaĵo? Mi volus rikolti tion 
kio kreskas subtere .” 

Sanktulo nenion diras, ekpensante kiom malplenkapa Diablo estas; aŭ ĉu 
tio estas ia malracia Diabla afero? 

Sanktulo diras post minuto da paŭzo: “Do, kaj tion ni solvis. Ĉu vi 
konsentas ke ni semu terpomojn!” 

Diablo diras pli afable: “Jes. Mi elektos tion kio elkreskos super la tero. Mi 
ne volas erari ĉifoje.” 

Sankta Savao respondas iom laciĝinte: “Bone, ne ridu. Ĉu vi ne konas la 
proverbon c Kiu lasta ridas, ridas plej bele ? Kion ni faros kun tritiko? Elekto 
estas via.” 

Diablo diras: “Mi elektos tion kreskantan subtere. Ni semis erojn de tritiko.” 

Sanktulo diras klarigante al li: “Ĉu vi forgesis? Kiam ni semas tritikon, post 
ĝia rikoltado la laboro ne estas finita. Ni devos ĝin alporti al muelilo por ricevi 
farunon. A1 vi restos nur fojno.” 

Diablo kolere ekkriaĉegas: “Mi ne volas plu kunlabori kun vi. Vi trompis 
min. Mi volas disrompi ĉi kontrakton!” 

Sanktulo pace respondas: “Jen, lastafoje mi proponas al vi ke ni semu 
vinberojn. Ĉu vi deziras sukon aŭ vinberajn surfundaĵojn?” 

Diablo pripensis iomete kaj elektis. “Ja, mi finfine venkis vin. Mi prenos 
surfundaĵojn, aldonos akvon, kaj mi ĉion bakos en granda kaldrono. Do mi 
ricevos brandon!” 

Sanktulo diras: “Mi ricevos vinon, kaj vi faros brandon. Vere vi venkis min.” 
Kaj li prenis siajn tri fingrojn por kruci sin . 

Vidinte kion li faris Diablo ekfuĝas kolere kaj hontinde ekflustrinte: 
“Brando estas medikamento al maljunulo, sed furiozo al junulo.” 




Sanka Savao 

(Serba sanktulo, ĉ. 1175-1285 k.e.) 




iitWi 11 ILA IBIlMiJ 

Aĝo de Manuelo 



Donitaĵoj 
M = 3D 

M + 3 = 2(D + 3) 
D + x = M 



Solvo 
M = 3D 

M = 2(D + 3) - 3 
3D = 2(D + 3) - 3 
3D = 2D + 6-3 
3D = 2D + 3 
3D - 2D = 3 
D = 3 

M = 3*3 = 9 
D + x = M 
x = M - D 
x = 9 - 3 
x = 6 



Cerbotiklilo 

Solvo 



La numeroj estas 2 kaj 14 

Fakte, en ĉiu serio, por trovi la lastan numeron oni devas sumi ĉiujn ciferojn 
de la unuaj numeroj kaj la rezulton dividi (kiam la sago inklinas suben) aŭ 
multipliki (kiam la sago inklinas supren) laŭ la centra numero. 
5+6+3+8+2+7+5 = 36:4= 9 

8+7+3+9+2+5+4 = 38x2= 76 
2+5+2+6+3+4+8 = 30:5= 6 

Sekve: 

4+9+3+7+2+6+1 = 32x2= 64 
6+2+2+4+4+8+2 = 28:2= 14 

Dusencaĵo 
Fortega naneto !! 

Solvo 

muziknoto LA 
artiklo LA 

lll®lf i 

VIZITANTO 

de Donald Broadribb 

Kiam mi aŭdis frapon sur la pordon, mi skribantis artikolon por Scientific 
American , prestiĝa gazeto por kiu mi ofte verkas. Iom ĝenis min la interrompo, 
sed mi iris al la pordo kaj malfermis ĝin. Tie staris viro nekonata. 

“Doktoro Konsilanto,” li diris, C£ ĉu mi rajtas? Mi deziras diskuti kun vi vian 
artikolon kiu aperis en Sydney Morning Herald hieraŭ.” 

Mi hezitis. La nova artikolo por Scientific American profunde okupis min, 
kaj mi ne volis perdi mian pensfadenon. Ial mi ekpensis ke mi rekonas la 
vizitanton. Sed mi bone memoras vizaĝojn, kaj certe mi ne vidis tiun vizaĝon 
antaŭ nun. <c Mi vere estas ne tre libera nunmomente,” mi diris. Tamen la 
vizitanto ŝovis sin preter min kaj enpaŝis. 

Kutime mi proponas tason da kafo al miaj vizitantoj, sed mi ne volis 
kuraĝigi lin longigi sian viziton, do mi nur sidigis min sur seĝon kaj pergeste 
petis lin sidiĝi ankaŭ. 

“Laŭ la ĵurnalo vi partoprenas en la SETI-projekto 1 serĉi signalojn de 
eksterteruloj,” la vizitanto diris. 

“Kaj sendube vi volas montri al mi fotojn pri iu fluganta telero kaj informi 
min ke pasintasemajne trikapaj Marsanoj kidnapis vin,” mi diris malestime. 
“Min jam naŭzas tiom da kredemuloj sensciencaj. La telefono apenaŭ ĉesis 
sonoradi inter la publikiĝo de tiu artikolo en Sydney Morning Herald kaj nun. 
La ĵurnalo tute misraportis kion mi diris; laŭ mia opinio eksterteruloj ne 
ekzistas. Do, bonvolu foriri kaj ne plu ĝeni min.” Mi aŭtomate respondis, tre 
malĝentile pro la amaso da telefonaĵoj ĝenintaj min, sed samtempe mi 
ekkonsciis: lian voĉon mi rekonas, kvankam ne lian aspekton. Vere tro klare mi 
rekonas tiun voĉon. 

C£ Vi miskomprenas min,” la vizitanto diris. “Ankaŭ mi ne kredas je ilia 
ekzisto. Tamen mi supozis ke vi kredas je ili, kaj mi volis seniluziigi vin pri tio.” 
Li ridetis, sed li parolis iom pli severe ol necesis. “Kaj mi ne komprenas kial, se 
vi ne kredas je eksterteruloj, vi partoprenas en la SETI-projekto.” 

Eble vi, kiu legas ĉi tion, memoras ke frue en ĉi tiu jaro oni vaste diskonigis 
pri la projekto. Per radioteleskopoj oni esperas aŭdi signalojn senditajn el mal- 
proksimaj partoj de la kosmo. Multaj eminentaj astronomiistoj venis al 
Aŭstralio tiucele. Kaj multmilionojn da dolaroj oni elspezas por tiu projekto. 
cc Nu, kelkaj amikoj interesiĝas,” mi diris. “Kaj ili petis min raporti.” 
“Konfidencan raporton, sendube,” la vizitanto diris. Mi sulkis la frunton kaj 



SETI = Serĉo je Ekster-Tera Intelekto. 



Mirmekobo 7 



clecembro 2009 



p.27 

la vizitanto tuj rimarkis tion. “Trankviliĝu, mi mencios ĝin al neniu,” li diris. 
“Tamen, mi bone scias ke vi estas la ĉefkonsilanto de Generalo X, kvankam 
verŝajne neniu alia ĉi tie scias tion. Kial tiu honorinda Generalo sendis vin 
interesiĝi pri SETI?” 

4 Ne necesas ironii,’ mi pensis. c Ne nur vi rekonas min, ankaŭ mi rekonas 
vin. En ĉi batalo vi ne venkos, mi promesas al vi tion.’ Voĉe mi diris: “Nur pro 
hazardaĵo. Iuj Rusaj sciencistoj transdonis al ni arkivon en kiu estis raportoj pri 
signaloj aŭditaj dum ilia spacprogramo en la Sovetia epoko, sur frekvenco 
1420. Ili kredis aŭdi strangajn signalojn, kaj volis ke ni konfirmu aŭ mal- 
konfirmu ilian trovon .” 

La vizitanto frotis sian mentonon. “Mi suspektis ke io tia eble okazis. Kaj ĉu 
vi do povis konfirmi ilian trovon?” 

“Ne,” mi diris. “Ni zorge esploris la frekvencojn kiujn ili aŭskultis. Ilia 
sperto nur temis pri hazardaj kosmoradiaj bruoj. — Pardonu, mi malĝentilas. 
Ĉu al vi plaĉus taso da kafo?” 

Mi ja devis ŝanĝi mian opinion ke ĉi tiu vizito ĝenas. Male, ĝi povos esti tre 
grava. 

“Kafon? Mi preferas teon, se vi havas”, la vizitanto diris. “Tuj kiam mi ek- 
gustumis teon mi ekamis ĝin .” 

Mi iris al la apuda kuirejeto, kaj la vizitanto sekvis min. Evidente tre 
interesis lin rigardi la preparadon de la teo. Mi prenis tefolierojn el kesteto — 
“Mi ne ŝatas uzi la saketojn,” mi diris. Li aspektis tre konfuzita, kio ne min 
mirigis, sed mi ne eksplikis al li. — Ŝutinte la folierojn en poton mi enverŝis 
bolantan akvon. “Biskvitojn mi ne havas,” mi diris pardonpeteme. “Mi estas 
diabeta, kaj ne havas dolĉaĵojn en la domo.” 

“Ĉu?” la vizitanto diris. “Ne gravas. “Mi preferas teon.” 

Ĉu eble li ankoraŭ ne renkontis biskvitojn kaj supozis ke ili estas ia 
alternativa trinkaĵo? Mi sciemis pri tio, sed decidis ke estas plej dezirinde ne 
demandi. 

Ni residiĝis, ĉifoje en komfortaj brakseĝoj. 

“Do ĉio bona, ĉu? Vi ne bezonas timi.” La vizitanto videble estis malpli 
streĉita nun. Eble tia estis la efiko de la teo. Tanino tiel efikas je nekutimiĝinto. 

“Ni ne bezonas timi,” mi konsentis. “Kvankam ni mem antaŭe kredis.. .” Mi 
hezitis. Ĉu mi menciu nian suspekton, kiu ne plu estis suspekto? 

“Kredis kion?” 

“Nu, en unu el la televidobildoj senditaj de la spacesplora ŝipeto Mariner 4, 
ĝuste antaŭ ol ĝi surgrundiĝis sur Marson — en unu el tiuj fotoj estis malklaraĵo 
kiun iu ekzamenanto kredis tegmento de subgrunda misil-lanĉejo. Absurda 
supozo, kompreneble. Tial ni ne menciis ĝin al la ĵurnaloj. Sed ni volis certiĝi 



Mirmekobo 7 



clecembro 2009 



p.28 

ke ĝi ja estas absurda. Kelkaj el ni estas iom paranojaj — tro influiĝis de 
malnovaj rakontoj pri kaŝita Marsa civilizacio kiu pretiĝas ataki Teron. Plena 
absurdaĵo. Sed ni decidis ke en la sekva esplorŝipeto estu sent-aparatoj kapablaj 
trovi subgrundajn instalaĵojn. Kaj ia rimedo uzebla se montriĝus ke Marsanoj 
ja intencas ataki.” 

Dum kelkaj sekundoj regis silento dum ni trinkis teon. Mi elverŝis duan 
tason por la vizitanto, ĉar tre rapide li plenglutis la unuan kiam mi diris tiun 
lastan frazon. 

“Tiuj malnovaj rakontoj tamen estas stultaj ” la vizitanto komentis, post iom 
da medito kaj plia glutego da teo. “Kiam oni verkis ilin, oni kredis ke ekzistas 
kanaloj plenaj de akvo sur Marso, kaj ke ĝi estas tre aĝa planedo kun civilizacio 
laŭsupoze jam multmil jarojn daŭrinta. La spacesplorado kiun vi jam faris 
certe komprenigis vin ke neniu kanalo, kun aŭ sen akvo, vere ekzistas sur 
Marso. Kaj rilate al Marsaj civilizacioj, mi scias ke via Orson Welles timigis la 
homaron per sia radiodramigo de la romano de H.G. ^ells 1 , sed tio estis nur 
absurda elpensaĵo. Nenio serioze konsiderinda.” 

“Nu, jes, vi parte pravas,” mi diris. “Mi diris al vi ke mi konvinkitis ke 
eksterteraj vivantoj ne ekzistas, nek povas ekzisti. Sed ni, ankaŭ mi, opiniis ke 
estus dezirinde povi unufoje por ĉiam nuligi tian minacon se ĝi, hipoteze, ja 
ekzistus.” 

La vizitanto ektremetis, plu trinketadis sian teon, kaj pensis. 

Necesas diri ke ankaŭ mi mem tremetis. Kiel mi konvinkos ĉi tiun vizit- 
anton ke mi seriozas? 

La vizitanto nervoze ridetis. 

“Eĉ Usonanoj kiuj elspezis miliardojn da dolaroj por la fiaska ‘Stelmilitoj’- 
projekto ne povus fari tion”, li diris, paŭzante dum sia rideto. “Kaŝita civilizacio 
sur Marso — se ĝi ekzistus, kaj mi certigas vin ke ĝi ne ekzistas — ja ne estus 
nuligebla de Teranoj .” 

“Vi eraras pri la c Stelmilitoj’-projekto,” mi respondis, “tiom fiaska ĝi ja ne 
estas. Ni pruvos tion hodiaŭ mem.” 

“Ĉu?” Li estis vere surprizita, kaj levis siajn brovojn dum tre evidenta 
tremado. 

“Jes. Ni pruvos ĝin post nur du horoj. Samtempe kun alia eksplodo tre mal- 
proksima. Vi povos mem sperti kiom efika ĝi estas. Sendube kiam vi spertos 
ĝin, vi konsentos kun mi ke ĝi nepre ne estas fiasko.” 

“Spertos?...” li paŭzis, hezitis, serĉis vortojn. “Jes, mi kredas kompreni. 
Sed. . .pro kio tia pruvo’? Eĉ Usonanoj bezonas iun motivon.” 

“Hipotezo,” mi diris. “Hipotezo. Hipoteze — ni supozu por nia hipotezo ke 

1 “Milito de la Mondoj”, disaŭdigita en 1938 en Usono; poste en aliaj landoj. 

ekzistas Marsanoj, kaj ke pravis la strategiistoj kiuj kredis trovi indikon pri sub- 
grunda misil-lanĉejo sur Marso” 

“Eksterordinara hipotezo,” li diris. 

“Aŭ eble ni prefere diru ekstertera hipotezo 5 ,” mi kvazaŭŝercis, sed nek mi 
nek la vizitanto ridetis nek ridis. “Nu, laŭ tiu nia hipotezo, ni konjektu ke tiuj 
Marsanoj atakas Teron. Ke estas aro da atakontaj spacoŝipoj jam ĉirkaŭ Tero.” 
“Malfacile eĉ hipoteze konjekti tion,” la vizitanto diris maltrankvile. “Kian 
hipotezan kialon vi havus por kredi tian situacion verŝajna?” 

“Kialo eblas,” mi respondis. “Ankoraŭ tason da teo? Mi kredis ke jes.” Mi 
levis min, paŝis en la kuirejon, preparis plian poton da teo, kaj reportis ĝin. 
Intertempe, la vizitanto povis kontempladi la ‘hipotezan situacion. Li ankaŭ 
kontemplis kelkajn elektronikajn aparatojn sur breto apud interna muro de la 
ĉambro. 

“Speciala radioaparato?” li diris. “Ĝi estas iom nekutima. Konektita al kom- 
putilo.” 

“Jes,” mi diris. “Konektita ankaŭ al la radioteleskopa centro. Hipoteze mi 
aŭskultadas Generalon Mapu.” 

“Mapu?” la vizitanto diris. “Ĉu mi konas tiun nomon? Pri kio parolas tiu 
Generalo?” 

“Hipoteze li estas la komandanto de la Marsaj invadontoj. Li parolas al aliaj 
spacoŝipoj. ” 

“Mmm, mi komprenas.” Li pensis. “Kaj, do, hipoteze, vi sukcesis deĉifri la 
Marsan lingvon?” 

“Ankaŭ tion,” mi diris. “Hipoteze, ne estis malfacile.” 

“Se vi diras .” 

Videble la malkvietiĝo de la vizitanto plifortiĝis, kvankam li volis kaŝi ĝin. 
Mi ekrigardis mian brakhorloĝon. 

“Mi vere ne disponas pri pli da tempo,” mi diris. “Bonvolu pardoni. 
Verŝajne vi scias nun kion vi bezonas scii.” 

“Verŝajne.” Li levis sin, kaj rigardis mediteme la trafenestre videblan 
kamparan pejzaĝon. “Estus domaĝe, se hipotezaj Marsanoj volus detrui tiun 
belan vidaĵon .” 

“Nu, ili ne faros tion,” mi diris. “Surprizatako detruos ilian atakŝiparon; kaj 
samtempe nukleaj bomboj nun orbitantaj ilian planedon ekeksplodos. Post 
precize du horoj. Domaĝe tiel detrui tutan mondon. Se eblus averti ilin, eble ili 
forvokus siajn spacoŝipojn kaj tiel savus sin.” 

Dum la vizitanto trakuris la pordon, mi vokis al li: “Kaj bonvolu transdoni 
miajn salutojn al S-ino Mapu, Generalo!” 

Pacan dormadon, amikoj. 



[ 1995 ] 

(Teksto Represita el Mirmekobo numero 4 , 2009) 

Mirmekobo [Myrmecobius fasciatus] en la angla lingvo nomiĝas numbat. 

Longo de la korpo: 20-27 cm. Pezo: 400-700 g 

Mirmekoboj estas marsupiuloj, ruĝ-brunaj ŝultre kaj kape. Sur la plejparto 
de la korpo la koloro estas nigra kun blankaj strioj. Ilia vosto estas ĉ. 17cm 
longa. 

Mirmekoboj manĝas ekskluzive termitojn. Plenkreska mirmekobo bezonas 
manĝi ĝis 20 mil termitojn ĉiutage. 

Mirmekoboj ne estas sufiĉe fortaj por mem rompi termitejon, do ili atendas 
ĝis termitoj troviĝas en facile atingebla loko. Tial la vivostilo de mirmekoboj 
estas intime ligita al la disirado de termitoj. Dum la somero mirmekoboj jam 
frue en la mateno videblas, sed ili rifuĝas al truo en ŝtipo aŭ truo en la tero 
kiam la tago varmiĝas, kaj atendas malpli varman parton de la posttagmezo 
por eliri kaj denove manĝi. Dum la vintro, kiam termitoj ekaktivas nur dum la 
malfrua parto de la mateno, mirmekoboj simile aktivadas. Nuntempe ili 
ekzistas nature nur en tre limigita parto de Okcidenta Aŭstralio, kaj en zooj. 

La Mirmekobo 




Kiel besto, la Mirmekobo (Myrmecobius fasciatus) estas preskaŭ elmortinta en 
sia indiĝena teritorio. Sed en sia revua formo, ĝi estas internacie havebla per 
peto, kaj oni povas senpage aboni ĝin. Ni esperas ke vi enhejmigos ĝin, nutros 
ĝin per via legado kaj kontribuo de enhavo, kaj ĝuados ĝin. 

Abono al la revuo estas senpaga. Ĉar neniuj surpapere presitaj ekzempleroj 
ekzistas, neniu preskosto ekzistas. Tamen, se vi deziras mem per via komputla 
presilo presi ekzemplero(j)n, por vi mem aŭ por aliaj, tion vi rajtas fari sen- 
page. 

La revueto Mirmekobo estas sendependa, kaj subtenas neniun ismon. 
Artikolojn povas kontribui iu ajn. Tre bonvenaj estas literaturaĵoj: noveloj, 
poemoj, prozaĵoj iaspecaj; esprimoj de vidpunkto; historiaĵoj; prezento de 
interesaj hobioj; biografiaĵoj, aŭtobiografiaĵoj; legendoj, mitoj... Bildoj, ĉu fotoj, 
ĉu desegnaĵoj, ĉu klarigaj, tre bonvenos. 

Reklamojn, anonc(et)ojn, propagandon, lingvajn studojn aŭ kritikojn, porn- 
aĵojn, Mirmekobo malakceptas. La redaktoro rajtas akcepti, modifi, aŭ mal- 
akcepti ian kontribuaĵon, kiun li opinias malkonforma al la karaktero kaj 
reputacio de la revueto. Korektojn evidente bezonajn li rajtas fari, konsultinte 
la verkinton. 

© kopirajto apartenas al la verkinto de kontribuaĵo. 

Represo de kontribuaĵo estas permesata, se permeson konfirmas ĝia verkinto. 
Malnovaj numeroj de Mirmekobo troviĝas ĉe www.gazetejo.org/mirmekobo. 

Ni atentigas ke la URL de la retejo de la redakcio estas: http://web.me.com/ 
donbroadribbl/donbroadribbl_Mirmekobo/ Eblas ĉe tiu adreso elŝuti 
preskvalitan (5.5MB) eldonon de ĉi tiu numero de Mirmekobo. 

Redaktoro: Donald Broadribb 

Adresopor ĉiuj komunikaĵoj, porpeti ekzempleron , por sendi kontribuaĵon: 

mirmekobo@mac.com 




